23/06/2021 | Administración LocalMunicipal
Melide
Publicación anuncio establecemento de prezo público pola prestación do servizo madrugadores a cargo do Concello de Melide nos Centros Públicos de Educación Infantil e Primaria

Unha vez aprobado pola Xunta de Goberno Local de data 17/06/2021 o establecemento da fixación do prezo público pola prestación do servizo Madrugadores a cargo do Concello de Melide nos centros públicos de Educación Infantil e Primaria, de acordo co texto de ordenanza reguladora do dito prezo público, acórdase a súa publicación, quedando redactada nos seguintes termos: De conformidade co previsto no artigo 127, en relación co artigo 41 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, este concello establece o prezo público por prestación de servizos complementarios de educación nos Colexios Públicos de educación infantil e primaria do Concello de Melide, especificando as tarifas no artigo 4 e seguintes, que se rexerán polo presente texto normativo. Os prezos públicos regulados nesta ordenanza constitúen prestacións patrimoniais de carácter público que se satisfarán polos usuarios que voluntariamente soliciten a prestación dos seguintes servizos complementarios de educación nos Colexios Públicos de educación infantil e primaria do Concello de Melide. Este servizo “MADRUGADORES”, comprende: - Atención, coidado e custodia nas instalacións dos centros aos nenos matriculados nos centros educativos antes do inicio da xornada escolar durante o horario definido no Regulamento do servizo, así como a atención educativa apropiada aos nenos e nenas desta idade, de conformidade coa normativa aplicable. Están obrigados ao pago do prezo público regulado nesta ordenanza, aqueles usuarios recollidos no regulamento de servizo que se beneficien das actividades prestadas por este Concello a que se refire o artigo anterior. En concreto, os pais, titores e, en xeral, aquelas persoas que ostentan a patria potestade dos nenos que utilicen o servicio.4.1. A contía do prezo público deriva da aplicación das seguintes tarifas: 4.1.1 Asistencia ordinaria ao Servizo “MADRUGADORES”: · Servizo todos os días da semana sen dereito a almorzo: 30 euros/mes/usuario-a · Servizo todos os días da semana con dereito a almorzo: 40 euros/mes/usuario-a 4.1.2. Asistencia días soltos ao Servizo “MADRUGADORES”: · Servizo en días soltos con dereito almorzo: 4 euros/usuario-a · Servizo en días soltos sen dereito a almorzo: 3 euros /usuario-a 4.2. Cando por circunstancias sobrevidas, o usuario ingrese ao servizo con posterioridade ao día 15 do mes, as tarifas previstas de asistencia ordinaria que corresponda pagar polo dito mes terán unha redución do 50%. Estarán bonificados ao 100% das tarifas establecidas no artigo anterior aqueles obrigados ao pago que de conformidade co Regulamento do Servizo sexan declarados coma en situación de Emerxencia Social.6.1. O período impositivo das tarifas do prezo público polos conceptos recollido no artigo 4.1.1 (asistencia ordinaria) desta ordenanza será o mes natural, producíndose o nacemento da obriga de pago o día 1 de cada mes.6.2. O período impositivo das tarifas do prezo público recollidas nos artigos 4.1.2 (días soltos) desta ordenanza será o mes natural, producíndose o nacemento da obriga do pagamento no momento da utilización do servicio.7.1. O cobro das tarifas do prezo público recollidas no apartado 4.1.1 (asistencia ordinaria) xestionarase a partires dun padrón constituído polos recibos comprensivos dos obrigados ao pago, usuarios e tarifas aplicables o cal será aprobado mensualmente dentro do período impositivo correspondente e publicándose no taboleiro municipal de anuncios da sede electrónica do Concello de Melide.7.2. O período ordinario de cobramento será de trinta días naturais dende a aprobación e publicación do correspondente padrón, transcorrido o cal as contías devindicadas poderán ser esixidas mediante o procedemento de constrinximento.7.3. O medio de cobramento ordinario será o de domiciliación bancaria nas contas sinaladas polos obrigados ao pago, producíndose o cargo dentro dos dez primeiros días dende a aprobación do padrón correspondente.7.4. As declaracións de altas, baixas e en xeral de variación de datos feitas dentro dun período impositivo surtirán efectos no Padrón do período inmediatamente posterior.7.5. O cobramento das tarifas por utilización do servicio por días soltos, será mediante padrón aprobado mensualmente, constituído polos recibos comprensivos dos obrigados ao pago, usuarios, tarifas aplicables e número de prestacións no mes natural anterior, o cal seguirá o mesmo procedemento establecido nos apartados 1, 2 e 3 deste artigo.7.6. O desistimento ou falta de asistencia dos usuarios ao servizo non suporá redución nin exención da obriga de pagamento mentres non se formalice a baixa correspondente por escrito ante o rexistro municipal e causará efectos no período impositivo seguinte, non procedendo a devolución do ingresado con anterioridade á data de comunicación da baixa. Dita baixa será de oficio para aqueles participantes que deban algún recibo, sen prexuízo do cobro dos mesmos pola vía de constrinximento. A presente ordenanza reguladora do prezo público pola prestación do servizo madrugadores a cargo do Concello de Melide nos centros públicos de educación infantil e primaria entrará en vigor de acordo co sinalado na Ordenanza xeral de prezos públicos do Concello de Melide logo da súa publicación no BOP e no taboleiro de anuncios da sede electrónica do Concello de Melide. Melide, 17 de xuño de 2021 O alcalde en funcións, José Antonio Prado García